Par atklāta konkursa “Būvniecības ieceres “Tramvaja līnijas pagarinājuma,

transportmijas punkta un ar tiem saistīto ēku un inženierbūvju būvniecība

Maskavas un Višķu ielās, Rīgā” projektēšana, autoruzraudzība un būvdarbi”

(ID Nr. RS/2023/34) nolikuma prasībām

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumu.

**Jautājums:**

Saskaņā ar nolikuma punkta 25.2 vērtēšanas kritēriju K2, elektroietaišu projektētājam ir jābūt pieredzei vismaz 100 m elektrotransporta kontakttīkla, tajā skaitā, vismaz 5 balstu izbūves vai pārbūves projektēšanā, ar nosacījumu, ka elektrotransporta kontakttīkli ir projektēti arī krustojuma zonā un ka būvprojekts ir pilnībā pabeigts.

Lūdzam Pasūtītājam precizēt, vai ar “krustojuma zonu” Pasūtītājs saprot “zonu”, kur kontakttīkls veido pārmijas un sazaro sliežu transporta kustību dažādos virzienos (veidojot sliežu ceļu un to kontakttīklu krustojumus), vai arī sliežu ceļu kontakttīklam ir jāšķērso jebkāda veida ceļš, neatkarīgi no kontakttīkla pārmiju sazarojuma.

**Atbilde:**

Skaidrojam, ka nolikuma 25.2.punkta izpratnē “krustojums” ir vieta, kur krustojas, piekļaujas vai atzarojas ceļi vienā līmenī, kā arī vieta, kur ceļu satiksme organizēta ar 409. ceļa zīmi. Krustojums ir norobežots ar iedomātām līnijām, kas savieno brauktuves pretējo malu noapaļojuma sākumu. Šis termins neattiecas uz vietu, kur uz brauktuves izbrauc no blakusteritorijas (pagalma, stāvvietas, degvielas uzpildes stacijas, uzņēmuma u. tml.) vai iebrauc tajā.

Ņemot vērā minēto, šī nolikuma punkta izpratnē elektrotransporta kontakttīkliem jābūt projektētiem krustojuma zonā - neatkarīgi no elektrotransporta kustības virziena/iem un neatkarīgi no tā, vai šajā krustojuma zonā krustojas paša elektrotransporta sliežu ceļi un/vai kontakttīkls.

Iepirkumu komisijas priekšsēdētājas vietnieks Imants Zīverts